Пра каштоўнасць і ўнікальнасць гэтых раёнаў пісалі многія сродкі масавай інфармацыі. Аднак калі прыходзіць інвестар з рэальнымі грашыма, звычайна прынята закрываць вочы на многае. Але асабіста я ў такія законы рынку не веру. Бо задача любой сталіцы — дэманстраваць. Жыхарам неабходны месцы для шпацыраў, для душы, каб, як казаў класік, людзьмі звацца. Патрэбны яны і нашым гасцям: каб знайсці ў Мінску тое, што яны палюбяць, і вяртацца сюды зноў.